Document ID: 31990R1186

ΚΑΝΟΝΙΣΜΟΣ (ΕΟΚ) αριθ. 1186/90 ΤΟΥ ΣΥΜΒΟΥΛΙΟΥ
της 7ης Μαΐου 1990
για την επέκταση του πεδίου εφαρμογής της κοινοτικής κλίμακας κατατάξεως σφαγίων των χονδρών βοοειδών
ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι ο κανονισμός (ΕΟΚ) αριθ. 1208/81 (4) θέσπισε κοινοτική κλίμακα κατατάξεως σφαγίων των χονδρών βοοειδών 7 ότι το άρθρο 6 του εν λόγω κανονισμού περιόρισε την εφαρμογή της εν λόγω κλίμακας στη διαπίστωση των τιμών της αγοράς και στα μέτρα παρέμβασης 7
ότι η πρόοδος που πραγματοποιήθηκε στην εφαρμογή της κλίμακας καθώς και η αποκτηθείσα πείρα επιτρέπουν να προβλεφθεί μακροχρόνια επέκτασή της σε όλα τα σφάγια που διατίθενται στην αγορά 7 ότι, για το σκοπό αυτό, είναι σκόπιμο να προβλεφθεί ότι η κατάταξη των εν λόγω προϊόντων θα πραγματοποιείται από τα εγκεκριμένα σφαγεία, τα οποία είναι τα μόνα που επιτρέπεται να τα διαθέτουν στο εμπόριο στο σύνολο της Κοινότητας, σύμφωνα με την οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρέατων (5), όπως τροποποιήθηκε τελευταία από την οδηγία 88/657/ΕΟΚ (6) 7
ότι ενδείκνυται να πληροφορείται το φυσικό ή νομικό πρόσωπο που εντέλλεται τη σφαγή το αποτέλεσμα της κατάταξης των ζώων που παραδίδονται στο σφαγείο 7 ότι, πράγματι, η κατάταξη αυτή επιτρέπει να δικαιολογηθεί η τιμή τους και μπορεί να προωθεί την ποιοτική βελτίωση και τη μεγαλύτερη αξιοποίηση της παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιανουαρίου 1991 οι εγκεκριμένες εγκαταστάσεις, σύμφωνα με το άρθρο 8 της οδηγίας 64/433/ΕΟΚ,
οφείλουν να εφαρμόζουν τα απαραίτητα μέτρα προκειμένου να εξασφαλίσουν ότι, την 1η Ιανουαρίου 1992 το αργότερο, όλα τα σφάγια ή ημιμόρια που προέρχονται από ζώα που σφάζονται σε εγκεκριμένες εγκαταστάσεις, σύμφωνα με το άρθρο 8 της οδηγίας 64/433/ΕΟΚ, και που φέρουν τη σήμανση καταλληλότητας που προβλέπεται στο άρθρο 3 της εν λόγω οδηγίας, θα κατατάσσονται και θα αναγνωρίζονται σύμφωνα με την κοινοτική κλίμακα κατατάξης των σφαγίων χονδρών βοοειδών που θέσπισε ο κανονισμός (ΕΟΚ) αριθ. χονδρών βοοειδών που θέσπισε ο κανονισμός (ΕΟΚ) αριθ. 1208/81.
2. Από τη θέση σε εφαρμογή των διατάξεων της παραγράφου 1, το αποτέλεσμα της κατατάξης που πραγματοποιείται σύμφωνα με το άρθρο 4 του κανονισμού (ΕΟΚ) αριθ. 1208/81 θα πρέπει να κοινοποιείται γραπτώς στο φυσικό ή νομικό πρόσωπο που εντέλλεται τη σφαγή.
Άρθρο 2
Σύμφωνα με τη διαδικασία του άρθρου 27 του κανονισμού (ΕΟΚ) αριθ. 805/68 (7), όπως τροποποιήθηκε τελευταία από τον κανονισμό (ΕΟΚ) αριθ. 571/89 (8), η Επιτροπή θεσπίζει τις λεπτομέρειες εφαρμογής του παρόντος κανονισμού, και ιδίως εκείνες που αφορούν:
α) το σύστημα αναγνώρισης που αναφέρεται στο άρθρο 1 παράγραφος 1 7
β) τις ενδεχόμενες παρεκκλίσεις:
- που προβλέπονται στο άρθρο 5 της οδηγίας 88/409/ΕΟΚ (9), για τα σφαγεία που θέλουν να περιορίσουν την παραγωγή τους μόνο στην τοπική αγορά,
- που μπορούν να χορηγηθούν στα κράτη μέλη που το ζητούν, για τα σφαγεία όπου σφάζεται μόνον ένας μικρός αριθμός βοοειδών.
Άρθρο 3
Τα κράτη μέλη λαμβάνουν όλα τα αναγκαία μέτρα για τον έλεγχο της τήρησης της εφαρμογής των διατάξεων του παρόντος κανονισμού και τον κολασμό των ενδεχόμενων παραβάσεων.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1991.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1990.

Labels: 12
17
6